《永乐甲辰四月二十七日毡帽山雪后呈兵部崔侍郎》
明代·郑珞

四月天山雪未乾，同云万里白漫漫。月临虎帐晴光薄，风飐狐裘曙色寒。

尊酒对灯稽岭北，孤舟飞梦剡溪湾。愿令一洗边尘净，疋马宁辞道路难。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。